ตอนเด็กๆพ่อกับแม่หนูทะเลาะกันบ่อยมาก ทุกครั้งที่พ่อแม่หนูทะเลาะกันหนูจะร้อง ชอบทำร้ายตัวเอง จนปัจจุบัน ทุกครั้งที่มีเรื่องให้เครียดไม่ว่าจะเป็นเรื่องเล็กเรื่องใหญ่ หนูจะร้องแล้วคิดที่จะฆ่าตัวตาย แล้วหนูชอบทำอะไรไม่ค่อยถูก คืออยากรู้ว่าหนูเป็นโรคซึมเศร้าไหมค่ะ
สวัสดีค่ะ จากอาการดังกล่าวมา อาจเป็นความเครียดที่เกิดจากปัญหาภายในครอบครัว หรือความผิดปกติทางอารมณ์ ภาวะซึมเศร้า โรคซึมเศร้าภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัวดังที่กล่าวมา หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมจากอาการที่กล่าวมาข้างต้น อาจเป็นแค่ความเครียดที่เกิดจากปัญหาในชีวิตแนะนำพยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์หากอาการยังเป็นเรื้อรังควรไปพบจิตแพทย์เพื่อประเมินสภาพจิตใจเบื้องต้นว่าน่าจะเข้ากับกลุ่มอาการได้มากที่สุด หากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัด